Stadler CityLink

El Stadler CityLink a l'è 'n modell de tram-treno desviluppaa del 2003 de la Vossloh e del 2015 de la Stadler Rail.

Hinn doperaa in Germania, Spagna e Regn Unii e hinn staa ordenaa anca de l'Ongaria.

 Utent 
 Germania 
 Karlsruhe 
In l'ottober 2011 la Verkehrsbetriebe Karlsruhe l'ha ordinaa 25 CityLink per ona spèsa de 75 milion de Euro. In del 2015, dopo di primm spedizion, n'hinn ordenaa àlter 25 in del 2016, per rimpiazzà in su la Stadtbahn de Karlsruhe i vegg tram, on quaj cont pussee de 50 agn, che pòden mìnga vèss doperaa di carrozzin.
 Chemnitz 
In del 2012 la Verkehrsverbund Mittelsachsen l'ha ordenaa 8+4 CityLink per la red di tram de Chemnitz, che hinn dotaa generator Diesel per i tratt mìnga elettrificaa e de paviment a nivell sia per i piattaform bass sia per quej alt.

 Spagna 
 Alacant 
I Ferrocarrils de la Generalitat Valenciana doperen noeuv CityLink per el Tram de Alacant. Cont ona capacità de 300 passeggee per 100 km/h, a hinn classificaa 'me tram 4100.
 Valencia 
Dal 2007 i Ferrocarrils de la Generalitat Valenciana doperen 62 CityLink per la Metrovalencia.
 Mallorca 
I Serveis Ferroviaris de Mallorca han ordenaa ses CityLink in del 2011 per la linia in tra Artá e Manacor e quand che la linia a l'è stada sospenduda hinn staa doperaa in sui àlter lign de la region.

 Regn Unii 
 Sheffield 
In del 2008 a l'è nonziaa che Sheffield l'avaria avuu el primm tram-treno del Regn Unii e in del 2013 Sheffield Supertram l'ha ordenaa sett tram-tréni, che de l'ottober 2018 i garantissen la tratta Sheffield-Rotherham.
 Galles 
In del giugn 2018 a l'è nonziaa che la South Wales Metro l'avaria crompaa 36 CityLink per conligà i sò sezion elettrificaa e quej mìnga elettrificaa.
 Galleria di foto 

 Riferiment 
Stadler Rail: CityLink 

 Vos corelaa 
Treno British Rail 399

CityLink
CityLink